หวังงบ1.5แสนล้าน ยกเครื่องการรถไฟฯ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — การรถไฟฯ หวังกวาดงบ 1.5 แสนล้านบาท จาก พ.ร.บ.เงินกู้ฯ รองรับแก้ไขระบบโครงสร้างพื้นฐานจำเป็น
นายยุทธนา ทัพเจริญ ผู้ว่าการการรถไฟแห่งประเทศไทย (ร.ฟ.ท.) เปิดเผยว่า ขณะนี้ พ.ร.บ.เงินกู้ 4 แสนล้านบาท อยู่ระหว่างการพิจารณาของรัฐสภา หากได้รับการอนุมัติ ร.ฟ.ท.ก็จะได้งบ 1.5 แสนล้านบาท ปลายปีนี้ 
ดังนั้น งบจำนวนนี้จะนำไปใช้ปรับปรุงระบบโครงสร้างพื้นฐานที่มีความจำเป็น อาทิ หัวรถจักร รถพ่วง ฯลฯ ซึ่งจะช่วยเพิ่มการรองรับน้ำหนักในการขนส่งสินค้าของ ร.ฟ.ท.ได้มากขึ้นกว่าเดิม และสามารถทำรายได้ให้ ร.ฟ.ท.เพิ่มขึ้นด้วย
“ขณะนี้เราขาดหัวรถจักร หากมีปริมาณหัวรถจักรเพิ่มขึ้นจะช่วยส่งเสริมประสิทธิภาพการขนส่งสินค้า ทั้งนี้ต้องทำไปพร้อมๆ กับการปรับปรุงระบบรางให้รองรับน้ำหนักได้มากขึ้นด้วย อีกทั้งจะต้องวางแผนก่อสร้างระบบทางคู่ในจุดที่สำคัญๆ เพื่อสนับสนุนการขนส่งสินค้าระหว่างแหล่งผลิตไปยังท่าเรือฯ เพื่อการส่งออก” นายยุทธนา กล่าว
นอกเหนือจากการปรับปรุงโครงสร้างพื้นฐานที่จำเป็น ร.ฟ.ท.มีแผนที่จะย้ายโรงงานมักกะสันไปยังโรงงานใหม่บริเวณพื้นที่ภาชีแก่งคอยเชียงราก ซึ่งมีเนื้อที่ประมาณ 4050 ไร่ โดยใช้งบประมาณในการดำเนินงานครั้งนี้ประมาณ 1,400 ล้านบาท ซึ่งแต่ละจุดจะอยู่ในรัศมีห่างกันเพียง 60100 กม. แต่จะมีการประสานงานให้มีการเชื่อมต่อในโครงข่ายของระบบรถไฟได้ 
สำหรับพื้นที่โรงงานมักกะสันเดิมจะใช้ในการบริหารงานโครงการแอร์พอร์ตลิงก์ ซึ่ง ร.ฟ.ท.ได้ประกาศว่าจะเปิดใช้เชิงพาณิชย์เดือน เม.ย.นี้ 
แหล่งข่าวจากกระทรวงคมนาคม เปิดเผยว่า คาดว่าจะเปิดใช้แอร์พอร์ตลิงก์โดยเก็บค่าโดยสารได้จริงช่วงกลางปี 2553 ซึ่งมีความพร้อมในการจัดระบบการตรวจสอบความปลอดภัยและระบบการเช็กอินกระเป๋า